CELEX: 32011D0457
Language: et
Date: 2011-07-19 00:00:00
Title: 2011/457/EL: Nõukogu otsus, 19. juuli 2011 , seisukoha kohta, mille Euroopa Liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) (MEDIA Mundus) muutmise suhtes

26.7.2011   
            
            
               ET
            
            
               Euroopa Liidu Teataja
            
            
               L 194/2
            
         NÕUKOGU OTSUS,
   19. juuli 2011,
   seisukoha kohta, mille Euroopa Liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) (MEDIA Mundus) muutmise suhtes
   (2011/457/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artikleid 166 ja 173 ning artikli 218 lõiget 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu („EMP leping”) protokoll nr 31 (1) sisaldab koostööd teatavates valdkondades väljaspool nelja vabadust käsitlevaid erisätteid ja -korda.
            
         
               (2)
            
            
               On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 21. oktoobri 2009. aasta otsust nr 1041/2009/EÜ (millega kehtestatakse kolmandate riikide valdkondlike asjatundjatega audiovisuaalvaldkonna koostööprogramm MEDIA Mundus) (2).
            
         
               (3)
            
            
               EMP lepingu protokolli nr 31 tuleks seetõttu vastavalt muuta.
            
         
               (4)
            
            
               EMP Ühiskomitees võetav liidu seisukoht peaks tuginema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu protokolli nr 31 ette pandud muutmise suhtes Euroopa Liidu poolt EMP Ühiskomitees võetav seisukoht tugineb käesolevale otsusele lisatud EMP Ühiskomitee otsuse eelnõule.
   Artikkel 2
   Käesolev otsus jõustub selle vastuvõtmise päeval.
   
      Brüssel, 19. juuli 2011
      
         
            Nõukogu nimel
         
         
            eesistuja
         
         M. SAWICKI
      
   
   
      (1)  EÜT L 1, 3.1.1994, lk 3.
   
      (2)  ELT L 288, 4.11.2009, lk 10.
   
      EELNÕU
      EMP ÜHISKOMITEE OTSUS nr …/2011,
      …,
      millega muudetakse Euroopa Majanduspiirkonna lepingu protokolli nr 31 koostöö suhtes teatavates valdkondades väljaspool nelja vabadust
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (leping), eriti selle artikleid 86 ja 98,
      ning arvestades järgmist:
      
                  (1)
               
               
                  Lepingu protokolli nr 31 on muudetud EMP Ühiskomitee …otsusega nr …/… (1).
               
            
                  (2)
               
               
                  On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 21. oktoobri 2009. aasta otsust nr 1041/2009/EÜ (millega kehtestatakse kolmandate riikide valdkondlike asjatundjatega audiovisuaalvaldkonna koostööprogramm MEDIA Mundus) (2).
               
            
                  (3)
               
               
                  Seepärast tuleks lepingu protokolli nr 31 muuta, et kõnealune laiendatud koostöö saaks alata. Nimetatud muudatust tuleks kohaldada alates 1. jaanuarist 2011,
               
            ON VASTU VÕTNUD KÄESOLEVA OTSUSE:
      Artikkel 1
      Lepingu protokolli nr 31 koostöö kohta teatavates valdkondades väljaspool nelja vabadust artikli 9 lõikele 4 lisatakse järgmine taane:
      
                  „—
               
               
                  
                     32009 D 1041: Euroopa Parlamendi ja nõukogu otsus nr 1041/2009/EÜ, 21. oktoober 2009, millega kehtestatakse kolmandate riikide valdkondlike asjatundjatega audiovisuaalvaldkonna koostööprogramm MEDIA Mundus (ELT L 288, 4.11.2009, lk 10).
                  Liechtenstein ei osale kõnealuses programmis ega selle rahastamises.”
               
            Artikkel 2
      Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1 (3).
      Seda kohaldatakse alates 1. jaanuarist 2011.
      Artikkel 3
      Käesolev otsus avaldatakse Euroopa Liidu Teataja EMP osas ja selle EMP kaasandes.
      
         …,
         
            
               EMP Ühiskomitee nimel
            
            
               eesistuja
            
            
               EMP Ühiskomitee sekretärid
            
         
      
      
         (1)  ELT L ….
      
         (2)  ELT L 288, 4.11.2009, lk 10.
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]